Mange ejere af dyre boliger tjener mindre end gennemsnittet. Og mange af de højestlønnede ejer ikke dyre boliger.

Det viser en undersøgelse fra tænketanken Cepos, som på den baggrund konkluderer, at ejendomsskatten er et dårligt instrument til at omfordele fra rig til fattig. Hvis man politisk ønsker omfordeling, skal man bruge indkomstskatten, mener Cepos.

Undersøgelsen viser, at 36,6 procent af de boligejere, der har ejendomme til 3 millioner kroner eller mere, tjener mindre end gennemsnittet.